### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Kulturudvalget af 22. juni 2020.

Mette Andersen og Enhedslisten de Rød-Grønnes byrådsgruppe kunne ikke tiltræde indstillingen.

### Resumé

[adresse] har haft planer om et frasalg af [adresse] siden 2017, hvor en ny drifts- og udviklingsplan for museet blev iværksat, efter den nye bygning blev taget i brug.

Der er et betinget gaveskøde med en anvendelsesklausul fra overdragelsen af godset Moesgaard Hovedgaard til Moesgaard Museum i 1965. Det fremgår af skødet, at museet skal anvende godset til museumsformål og andre nærmere opregnede forskningsformål. Det er i øvrigt bestemt, at gavegiver kan kræve, at godset helt eller delvist skal falde tilbage til giver, hvis og i det omfang Moesgaard Museum måtte blive anvendt til andet formål end oprindeligt forudsat. Der er således ikke tale om en hjemfaldsklausul, men om en anvendelsesklausul.

Der ændres ikke på anvendelsen i forbindelse med salget. Bygningen, der drives restaurant fra, er ikke en del af Moesgaard Museums primære aktiviteter. Der har siden overdragelsen til Moesgaard Museum været restaurationsdrift på [adresse], og [adresse] fortsætter med en klausul om restaurationsdrift. Provenuet fra salget skal anvendes til videreudvikling af Moesgaard Museum.

### Indstilling

Det indstilles:

At 1) Byrådet godkender Moesgaard Museums planer om salg af [adresse], som derfor kan gennemføres som beskrevet i udkast til deklarationer og vedtægter til ejerforening.

### Sagens forløb

17-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-06-2020 Magistraten

Fremsendes til [adresse] med bemærkning, at Magistraten i mødet den 22. juni 2020 anbefaler, at byrådet tiltræder Magistratsafdelingen for Kultur og Borgerservices indstilling af 9. juni 2020.

Rådmand Bünyamin Simsek tog forbehold og ønsker en belysning af Moesgaard Museums økonomi.

Carla Dam kunne ikke tiltræde indstillingen.

 24-06-2020 [adresse]

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Kulturudvalget af 22. juni 2020.

Mette Andersen og Enhedslisten de Rød-Grønnes byrådsgruppe kunne ikke tiltræde indstillingen.